Stemmeoptællingen efter folketingsvalget 15. september viste at Daniel Nyboe Andersen var blevet valgt ind. Den efterfølgende fintælling ændrede dog dette resultat således at Daniel Nyboe Andersen alligevel ikke blev valgt. I stedet gik det sidste radikale tillægsmandat til Christian Friis Bach i Nordsjællands storkreds. Storkredsformand hos de radikale i Nordjylland, Nicolaj Holm siger til TV2/NORD, at de ikke vil forlange en ekstra fintælling af stemmerne: - Det er et yderst komplilceret system af tillægsmandater, og mange af de fire millioner stemmer skulle tælles efter, ved en ekstra fintælling. Vi stoler på at det er gået til som det skal. Daniel Nyboe Andersen er medlem af Aalborg Byråd.

Referat:
De radikale i Nordjylland vil ikke forlange en ekstra fintælling af stemmerne ved folketingsvalget.